ગુજરાત વિધાનસભાની ચૂંટણીમાં મતદાનને જ્યાં હવે 15 દિવસ પણ બાકી નથી રહ્યા ત્યારે કોંગ્રેસ દ્વારા ગુજરાતમાં એડી ચોટીનો જોર લગાવી ચૂંટણી પ્રચાર કરવાની તાજવીજ શરૂ થઇ ગઇ છે. અને આ જ કારણસહ કોંગ્રેસ ઉપાધ્યક્ષ રાહુલ ગાંધી આજથી ગુજરાતની બે દિવસની મુલાકાતે છે. રાહુલ ગાંધી આજે સવારે 10 વાગે પોરબંદરથી તેમની આ મુલાકાતની શરૂ કરશે. પોરબંદરમાં આજે રાહુલ ગાંધી ગુજરાતના માછીમાર સમાજના લોકોને મળશે. અને તેમના પ્રશ્નોને સમજશે.